PÁLYÁZATI FELHÍVÁS

Litér Község Önkormányzata

EGYFORDULÓS, NYÍLT PÁLYÁZATOT HIRDET

3 db önkormányzati tulajdonú, építési telek értékesítésére

1. Litér Község Önkormányzat Képviselő-testülete a településen történő hosszútávú letelepedés elősegítése érdekében elidegenít 3 db a Litér, Templom utcán fekvő, önkormányzati tulajdonú építési telket.

Bármelyik ingatlanra a pályázat benyújtásának feltételei:

* a pályázó – több pályázó esetén legalább az egyik pályázó – életkora a pályázat benyújtásának napján nem haladja meg a 45. életévet, és
* a pályázó(k) igazolt munkahellyel és állandó jövedelemmel bír(nak), és
* a pályázó(k) vállalja(ják), hogy a vásárolt telken 4 éven belül új lakóingatlant létesít(enek).

**Előnyt élveznek:**

* Az(ok)a pályázó(k) litéri állandó lakhellyel rendelkezik, és/vagy a, a településen életvitelszerűen és hosszútávon kíván letelepedni, és több pályázó esetén, ha a pályázók egymásnak hozzátartozói/közeli hozzátartozói (Ptk. 8:1 §)
* A pályázó(k), aki(k)gyermeket nevelnek (szülői felügyeletet gyakorolnak), vagy gyermeket vállalnak (a lakáscélú állami támogatásokról szóló 12/2001. (I. 31.) Korm. rendelet feltételei szerint)
1. A pályázat benyújtásának határideje: 2017. szeptember 15. (péntek) 12.00 óra
2. A pályázat beadásának helye: Litéri Közös Önkormányzati Hivatal (8196 Litér, Álmos u. 37.)
3. Pályázati adatlap átvehető, és részletes felvilágosítás (jövedelmi feltételek, kizáró okok, szükséges igazolások, mellékletek stb.) kérhető a Hivatalban, vagy teljes terjedelemben letölthető a www.liter.hu önkormányzati oldalról.

6. Pályázni csak pályázati adatlap kitöltésével és benyújtásával lehet, és a pályázatnak tartalmaznia kell a pályázat elbírálásához szükséges mellékleteket is.

Litéri Közös Önkormányzati Hivatal

8196 Litér, Álmos u. 37.